Diari Oficial de la Generalitat Valenciana


Sumari del DOGV 9661, del 14-08-2023 (2023/8863)

RESOLUCIÓ de 15 de juny de 2023, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-110, la Ribera.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9661

Data del DOGV
:   14-08-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/8863


Data del document
:   15-06-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * política de transports

RESOLUCIÓ de 15 de juny de 2023, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-110, la Ribera. [2023/8863]  
Mitjançant la Resolució de data 10 de juliol de 2018, de la Direcció General d'Obres Públiques, Transport i Mobilitat, en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), va aprovar inicialment el projecte de servei públic de transport CV-110, la Ribera, que va ser sotmés a informació pública (DOGV 8345, de 24.07.2018) de conformitat amb el que es disposa en l'article 26 de la Llei 6/2011, d'1 d'abril, de mobilitat de la Comunitat Valenciana.  
  
Analitzades les al·legacions, i en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), el director general d'Obres Públiques, Transport i Mobilitat va dictar la Resolució amb data 23 d'abril de 2019, on s'elevava a definitiva l'aprovació el projecte de servei públic de transport CV-110, la Ribera, d'abril de 2019 (DOGV 8536, 26.04.2019).  
  
En maig de 2020 es van actualitzar els costos del projecte. Aquesta actualització va ser aprovada per la directora general d'Obres Públiques, Transports i Mobilitat Sostenible mitjançant la Resolució de 9 de juliol de 2020 (DOGV 8859, 17.07.2020), en virtut de la delegació del conseller de Política Territorial, Obres Públiques i Mobilitat (apartat 9.3 de la Resolució de 23.07.2019).  
Posteriorment, el novembre de 2022, es va actualitzar el projecte per tal de garantir l'accés a l'Hospital d'Alzira en caps de setmana i festius, per a això es van modificar els horaris de diverses expedicions. Aquesta actualització va ser aprovada mitjançant la Resolució de 28 de novembre de 2022, de la directora general d'Obres Públiques, Transports i Mobilitat Sostenible (DOGV 9490, 15.12.2022).  
Considerant el temps transcorregut des de les dates de referència dels últims costos i magnituds econòmiques incorporades al projecte de servei públic CV-110, la Ribera, i la conjuntura econòmica, es justifica que és procedent actualitzar el seu valor estimat.  
Per tant, i d'acord amb el que s'estableix en l'article 134 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en relació amb l'article 28 de la Llei 5/1983, de 30 de desembre, del Consell, resolc:  
  
Primer  
Aprovar l'actualització del projecte definitiu de servei públic de transport CV-110, la Ribera, redactat en juny de 2023.  
  
Segon  
Publicar aquesta resolució en el Diari Oficial de la Generalitat Valenciana. El projecte definitiu actualitzat estarà disponible en la pàgina web de la Conselleria de Política Territorial, Obres Públiques i Mobilitat, en l'enllaç següent:  
  
http://politicaterritorial.gva.es/va/web/transportes/projectes-definitius-de-servei-public-de-transports-de-viatgers-amb-autobus  
  
Contra aquesta resolució, que posa fi a la via administrativa, es pot interposar un recurs potestatiu de reposició davant la consellera de Política Territorial, Obres Públiques i Mobilitat, en el termini d'un mes comptador des de l'endemà de la publicació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que s'estableix en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via impugnatòria que es considere convenient.  
  
València, 15 de juny de 2023.- La consellera de Política Territorial, Obres Públiques i Mobilitat, p. d. (R de 23.7.2019; DOGV 26.7.2019), la directora general d'Obres Públiques, Transports i Mobilitat Sostenible: Roser Obrer Marco.